钦定古今图书集成/明伦汇编/官常典/第562卷 > 高固
## 钦定古今图书集成/明伦汇编/官常典/第562卷 > 高固

按《唐书》本传，“固不知何许人。或言四世祖侃，永徽中
为北平安抚使，禽车鼻可汗，以功为安东都护。固生
微贱，为家所卖，转为浑瑊童奴，字黄芩，性敏慧，有旅
力，善骑射，能读《左氏春秋》，瑊爱养之，以齐有高固，因
以名，以乳媪女。女固从瑊屯朔方。德宗在奉天，固仍
从瑊。贼突入东壅门，固引锐士，长刀杀贼数十人，曳”
车塞阖，贼不能入。封渤海郡王。李怀光反，使邠宁留
后张昕将兵万人先趣河中，固在行，乃伺间入帐下，
斩昕首以徇，拜检校右散骑常侍、前军兵马使。贞元

曰：“如诏。”数日，复劫固为帅。固曰：“然。能听吾言乃可。”众
唯唯。固徇曰：“毋杀人，毋肆掠。”三军皆顺悦。帝亦念固
功，乃拜邠宁节度使。固本宿将，且宽厚，人皆安之。然
久在散位，数为侪类轻笑，及受命，众多惧，固一释不
问。宪宗时，检校尚书右仆射，入为右羽林统军，卒，赠
陕州大都督。